กฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลรอบเมือง ตำบลโพนทองและตำบลในเมืองอำเภอเมืองชัยภูมิ จังหวัดชัยภูมิพ.ศ. ๒๕๔๗[๑] อาศัยอำนาจตามความในมาตรา๕ (๓) แห่งพระราชบัญญัติควบคุมอาคาร พ.ศ. ๒๕๒๒ และมาตรา ๘ (๑๐) แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร(ฉบับที่ ๓) พ.ศ. ๒๕๔๓อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ดังต่อไปนี้ข้อ๑ ในกฎกระทรวงนี้อาคารพาณิชยกรรมประเภทค้าปลีกค้าส่ง หมายความว่าอาคารที่ใช้เพื่อประโยชน์ในการขายปลีกหรือขายส่ง หรือทั้งขายปลีกและขายส่ง ซึ่งสินค้าอุปโภคและบริโภคหลายประเภทที่ใช้ในชีวิตประจำวันแต่ไม่หมายความรวมถึงตลาดตามกฎหมายว่าด้วยการสาธารณสุขและอาคารที่มีกิจกรรมหลักเพื่อใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่ ๑ หมายความว่า พื้นที่บริเวณ ดังต่อไปนี้ทิศเหนือ จดถนนไปบ้านโป่งคองเหนือ ฟากเหนือตรงจุดที่อยู่ห่างจากศูนย์กลางทางหลวงแผ่นดินหมายเลข ๒๐๕๑ ไปทางทิศตะวันตกเป็นระยะ ๑,๐๐๐ เมตร เลียบไปตามแนวเขตเทศบาลเมืองชัยภูมิ ฟากเหนือ ถึงหลักเขตที่ ๒(เขตเทศบาลเมืองชัยภูมิ) เลียบไปตามแนวเขตตำบลรอบเมืองกับตำบลบ้านเล่าต่อกับแนวเขตตำบลโพนทองกับตำบลบ้านเล่าไปบรรจบกับศูนย์กลางทางหลวงแผ่นดินหมายเลข๒๐๑ (ตอนเลี่ยงเมือง) เป็นเส้นตรงไปทางทิศตะวันออกเฉียงใต้ บรรจบจุดที่อยู่ห่างจากศูนย์กลางทางหลวงแผ่นดินหมายเลข๒๐๒ ไปทางทิศเหนือระยะ ๕๐๐ เมตร ตรงจุดที่อยู่ห่างตามแนวขนานระยะ๑,๗๐๐ เมตรกับศูนย์กลางทางหลวงแผ่นดินหมายเลข ๒๐๑ (ตอนเลี่ยงเมือง)ไปทางทิศตะวันออกทิศตะวันออกเป็นเส้นขนานระยะ ๑,๗๐๐ เมตร กับศูนย์กลางทางหลวงแผ่นดินหมายเลข ๒๐๑(ตอนเลี่ยงเมือง) ไปทางทิศใต้ บรรจบกับห้วยดินแดง ฝั่งใต้จากนั้นเลาะไปทางทิศตะวันตกเฉียงเหนือของห้วยดินแดงไปจนบรรจบจุดที่ห่างจากศูนย์กลางทางหลวงแผ่นดินหมายเลข ๒๐๑ (ตอนเลี่ยงเมือง)เป็นระยะ ๕๐๐ เมตร ซึ่งบรรจบกับแนวเขตเทศบาลเมืองชัยภูมิ ฟากตะวันออกไปทางทิศใต้จนบรรจบกับหลักเขตที่ ๕ (เขตเทศบาลเมืองชัยภูมิ)ทิศใต้เลียบเขตเทศบาลเมืองชัยภูมิ ฟากใต้ จากหลักเขตที่ ๕ (เขตเทศบาลเมืองชัยภูมิ)ไปทางทิศตะวันตก ถึงหลักเขตที่ ๖ (เขตเทศบาลเมืองชัยภูมิ)ทิศตะวันตก เลียบเขตเทศบาลเมืองชัยภูมิ ฟากตะวันตก จากหลักเขตที่๖ (เขตเทศบาลเมืองชัยภูมิ)ขึ้นไปทางทิศเหนือผ่านหลักเขตที่ ๗ (เขตเทศบาลเมืองชัยภูมิ) บรรจบหลักเขตที่ ๘(เขตเทศบาลเมืองชัยภูมิ) เป็นเส้นตรงไปบรรจบกับจุดเริ่มต้นเว้นแต่พื้นที่บริเวณที่๒บริเวณที่ ๒ หมายความว่า พื้นที่บริเวณ ดังต่อไปนี้๒.๑ทิศเหนือ จดถนนโสกน้อย ถนนบ้านเมืองน้อยโคกน้อย และถนนโคกน้อย ซอย ๓ทิศตะวันออกจดถนนโคกน้อย ซอย ๓ ฟากตะวันตก และที่สาธารณประโยชน์หนองใหญ่ทิศใต้จดวัดบึงแวงทิศตะวันตกจดทางหลวงแผ่นดินหมายเลข ๒๐๕๑ ฟากตะวันออก๒.๒ทิศเหนือ จดถนนหนองใหญ่ ฟากใต้ และถนนตาปู่ ฟากใต้ทิศตะวันออก จดถนนท้ายบ้าน เส้นขนานระยะ ๗๐๐เมตรกับศูนย์กลางทางหลวงแผ่นดินหมายเลข ๒๐๕๑ จดเส้นขนานระยะ ๑๐เมตรกับศูนย์กลางห้วยประทาวและจดแขวงการทางชัยภูมิทิศใต้จดเส้นตั้งฉากกับทางหลวงแผ่นดินหมายเลข ๒๐๕๑ ตรงจุดที่อยู่ห่างจากทางหลวงแผ่นดินหมายเลข ๒๐๕๑ บรรจบกับถนนชัยประสิทธิ์ไปทางทิศเหนือตามแนวทางหลวงแผ่นดินหมายเลข ๒๐๕๑ เป็นระยะ ๒๐๐ เมตรจดโรงเรียนเทศบาล ๔ (อมรสะเพียรชัยภูมิ) จดเส้นตั้งฉากกับถนนโนนสมอตรงจุดที่อยู่ห่างจากถนนโนนสมอบรรจบกับทางหลวงแผ่นดินหมายเลข ๒๐๒ไปทางทิศเหนือตามแนวถนนโนนสมอ เป็นระยะ ๒๐๐ เมตร จดทางหลวงแผ่นดินหมายเลข ๒๐๒ฟากเหนือทิศตะวันตก จดทางหลวงแผ่นดินหมายเลข ๒๐๕๑ ฟากตะวันออก สวนเกษตรราชทัณฑ์ศูนย์พัฒนาฝีมือแรงงานจังหวัดชัยภูมิ๒.๓ทิศเหนือ จดทางหลวงแผ่นดินหมายเลข ๒๐๒ ฟากใต้ทิศตะวันออกจดเส้นขนานด้านทิศตะวันออกระยะ ๒๐๐ เมตร กับศูนย์กลางถนนสาธารณะไม่ปรากฏชื่อทิศใต้ จดเส้นขนานระยะ ๒๐๐ เมตรกับศูนย์กลางถนนสาธารณะไม่ปรากฏชื่อทิศตะวันตกจดเส้นขนานด้านทิศตะวันตกระยะ ๖๕๐ เมตร และ ๕๕๐ เมตรกับศูนย์กลางถนนสาธารณะไม่ปรากฏชื่อและจดเส้นขนานระยะ ๒๐๐เมตรกับศูนย์กลางถนนสาธารณะไม่ปรากฏชื่อ๒.๔ทิศเหนือ จดเส้นขนานระยะ ๒๐๐ เมตร กับศูนย์กลางถนนสหกรณ์อำเภอเส้นขนานระยะ ๒๕๐เมตรกับศูนย์กลางทางหลวงแผ่นดินหมายเลข ๒๐๕๑ วัดชัยภูมิวนารามสุสานและฌาปนสถานจีนและโรงเรียนปริยัติธรรมวนารามทิศตะวันออกจดทางหลวงแผ่นดินหมายเลข ๒๐๕๑ ฟากตะวันตก สำนักงานสหกรณ์อำเภอเมืองชัยภูมิ จดเส้นขนานระยะ๒๐๐ เมตร กับศูนย์กลางทางหลวงแผ่นดินหมายเลข ๒๐๕๑ จดถนนสนามบินและจดถนนโยธาธิการจังหวัด ฟากตะวันตกทิศใต้จดที่สาธารณประโยชน์หนองปลาเฒ่าจดวิทยาลัยเทคนิคชัยภูมิสวนสาธารณะเทศบาลเมืองชัยภูมิศูนย์เยาวชนเทศบาลเมืองชัยภูมิ สนามกีฬาของเทศบาลเมืองชัยภูมิ วิทยาลัยพลศึกษาจังหวัดชัยภูมิสถานีวิทยุกระจายเสียงแห่งประเทศไทยจังหวัดชัยภูมิ จดถนนชัยประสิทธิ์ ฟากเหนือและจดเส้นตั้งฉากระยะ ๒๐๐ เมตร กับศูนย์กลางทางหลวงแผ่นดินหมายเลข ๒๐๕๑ทิศตะวันตกจดเส้นขนานระยะ ๕๐๐ เมตร กับแนวบริเวณที่ ๑ ด้านตะวันตก ลากเส้นขนานเป็นเส้นตรงขึ้นไปทางทิศเหนือจนบรรจบกับเส้นขนานระยะ๒๐๐ เมตร กับศูนย์กลางถนนสหกรณ์อำเภอ๒.๕ทิศเหนือ จดโรงเรียนภักดีชุมพล โรงพยาบาลชัยภูมิ จดถนนอนันตกูล ฟากใต้จดทางหลวงแผ่นดินหมายเลข ๒๐๒ ฟากใต้ทิศตะวันออกจดเส้นขนานระยะ ๒๐๐ เมตร กับจุดศูนย์กลางแนวทางหลวงแผ่นดินหมายเลข ๒๑๕๘จดเส้นขนานระยะ ๒๐ เมตรกับแนวเส้นเชื่อมจุดระหว่างมุมถนนบรรณาการกับมุมทางหลวงแผ่นดินหมายเลข ๒๑๕๘และเส้นขนานระยะ ๑,๖๐๐ เมตร กับศูนย์กลางทางหลวงแผ่นดินหมายเลข ๒๐๑ทิศใต้จดเส้นขนานระยะ ๑,๐๐๐ เมตร กับศูนย์กลางถนนบรรณาการ และเส้นขนานระยะ ๖๐๐ เมตรกับศูนย์กลางห้วยปะทาว เส้นขนานระยะ ๖๐๐ เมตร กับศูนย์กลางถนนวิสุทธิชาติดารามทิศตะวันตกจดทางหลวงแผ่นดินหมายเลข ๒๐๑ ฟากตะวันออก จดโรงเรียนสุนทรวัฒนา จดถนนหฤทัยฟากตะวันออก จดถนนบูรพา ฟากตะวันออก จดเส้นขนานระยะ ๒๐๐ เมตร กับศูนย์กลางถนนบูรพาสถานีขนส่งผู้โดยสารจังหวัดชัยภูมิ และที่ทำการบริษัทขนส่งจำกัด จังหวัดชัยภูมิ๒.๖ทิศเหนือ จดองค์การบริหารส่วนจังหวัดชัยภูมิ จดกองร้อยอาสารักษาดินแดนจดสำนักงานประถมศึกษาจังหวัดชัยภูมิ จดโรงเรียนอนุบาลชัยภูมิ จดสถานีตรวจอากาศจังหวัดชัยภูมิ สำนักงานเกษตรจังหวัดชัยภูมิ สำนักงานปศุสัตว์จังหวัดชัยภูมิสถานีตรวจและรักษาโรคสัตว์จังหวัดชัยภูมิและศูนย์การศึกษานอกโรงเรียนจังหวัดชัยภูมิ จดถนนบรรณาการ ฟากใต้ทิศตะวันออกจดสำนักงานอัยการจังหวัดชัยภูมิ ลานพ่อเมือง และศาลาจตุรมุข สำนักงานป่าไม้จังหวัดชัยภูมิ สำนักงานที่ดินจังหวัดชัยภูมิถนนหฤทัย ฟากตะวันตก และทางหลวงแผ่นดินหมายเลข ๒๐๑ ฟากตะวันตกทิศใต้จดเส้นขนานระยะ ๖๐๐ เมตรกับศูนย์กลางถนนวิสุทธิชาติดารามไปทางทิศตะวันตกเฉียงเหนือบรรจบกับทางหลวงแผ่นดินหมายเลข ๒๒๕ฟากเหนือ บริเวณห่างจากถนนเจริญทรัพย์ ระยะ ๒๗๕ เมตร จดทางหลวงแผ่นดินหมายเลข ๒๒๕ฟากเหนือทิศตะวันตกจดถนนซอยหนองปลาเฒ่า ๓ ฟากตะวันออก จดถนนพระยาแล ฟากตะวันออก ศาลเจ้าพ่อพระยาแลและที่สาธารณประโยชน์หนองปลาเฒ่า จดศูนย์การศึกษานอกโรงเรียนจังหวัดชัยภูมิถนนสนามบิน ฟากตะวันออกทั้งนี้ไม่รวมถึงสถานที่ราชการ สถาบันการศึกษา และศาสนสถานทั้งนี้ตามแผนที่ท้ายกฎกระทรวงนี้ข้อ๒ ให้กำหนดพื้นที่บางส่วนในท้องที่ตำบลรอบเมืองตำบลโพนทอง และตำบลในเมือง อำเภอเมืองชัยภูมิ จังหวัดชัยภูมิ ภายในบริเวณแนวเขตตามแผนที่ท้ายกฎกระทรวงนี้เป็นบริเวณห้ามก่อสร้างอาคารชนิดและประเภทดังต่อไปนี้(๑) ภายในบริเวณที่ ๑ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตรขึ้นไป(๒) ภายในบริเวณที่ ๒ ห้ามบุคคลใดก่อสร้างอาคาร ดังต่อไปนี้(ก) อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน ๑,๐๐๐ ตารางเมตร(ข) อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่ ๓๐๐ ตารางเมตร แต่ไม่เกิน๑,๐๐๐ ตารางเมตร เว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนด ดังต่อไปนี้๑.ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า ๔ช่องทาง หรือมีขนาดเขตทางไม่น้อยกว่า ๒๐ เมตรและจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า๒.แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไป ไม่น้อยกว่า ๑๐๐ เมตร๓.มีที่ว่างไม่น้อยกว่า ๗๐ ใน ๑๐๐ ส่วนของพื้นที่ดินที่ใช้เป็นที่ตั้งอาคาร๔.มีค่าสูงสุดของอัตราส่วนพื้นที่อาคารรวมกันทุกชั้นของอาคารทุกหลังต่อพื้นที่ที่ใช้เป็นที่ตั้งอาคารไม่เกิน๑.๕ ต่อ ๑๕.มีอัตราส่วนของพื้นที่ว่างที่จัดให้เป็นสวน หรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคารไม่น้อยกว่าร้อยละ ๒๐๖.มีที่ว่างด้านหน้าของอาคาร ห่างจากเขตทางของถนนสาธารณะไม่น้อยกว่า ๕๐ เมตรโดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร๗.มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๑๕ เมตรโดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร๘.อาคารที่มีความสูงเกิน ๑๐ เมตร ต้องมีระยะห่างจากแนวเขตที่ดิน ซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน หรือสถานศึกษาไม่น้อยกว่า ๕๐๐ เมตร โดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว๙.มีที่จอดรถยนต์ไม่น้อยกว่า ๑ คัน ต่อพื้นที่อาคาร ๔๐ ตารางเมตร เศษของ ๔๐ ตารางเมตรให้คิดเป็น ๔๐ ตารางเมตร๑๐.ที่พักมูลฝอย ต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐เมตร และต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔เมตร แต่ถ้าที่พักมูลฝอยมีขนาดความจุเกิน ๓ ลูกบาศก์เมตร ต้องมีระยะห่างจากสถานที่ดังกล่าวไม่น้อยกว่า๑๐ เมตร และสามารถขนย้ายมูลฝอยได้โดยสะดวกข้อ๓ ภายในบริเวณพื้นที่ที่กำหนดตามข้อ๒ ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ๔ อาคารที่มีอยู่แล้วในบริเวณพื้นที่ที่กำหนดตามข้อ๒ ก่อนหรือในวันที่กฎกระทรวงนี้ใช้บังคับให้ได้รับยกเว้นไม่ต้องปฏิบัติตามกฎกระทรวงนี้ แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ๕ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฏิบัติตามกฎกระทรวงนี้ แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้ให้ไว้ณ วันที่ ๑ กันยายน พ.ศ. ๒๕๔๗โภคิน พลกุลรัฐมนตรีว่าการกระทรวงมหาดไทย[เอกสารแนบท้าย]๑.แผนที่ท้ายกฎกระทรวงกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลรอบเมืองตำบลโพนทอง และตำบลในเมือง อำเภอเมืองชัยภูมิ จังหวัดชัยภูมิ พ.ศ. ๒๕๔๗(ดูข้อมูลจากภาพกฎหมาย)หมายเหตุ:- เหตุผลในการประกาศใช้กฎกระทรวงฉบับนี้ คือ เนื่องจากได้มีประกาศกระทรวงมหาดไทยเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลรอบเมือง ตำบลในเมือง และตำบลโพนทอง อำเภอเมืองชัยภูมิจังหวัดชัยภูมิ ลงวันที่ ๒ กันยายน ๒๕๔๖ ซึ่งมีผลใช้บังคับตั้งแต่วันที่ ๕ กันยายน๒๕๔๖ เป็นต้นมา แต่มาตรา ๑๓ วรรคสอง แห่งพระราชบัญญัติควบคุมอาคาร พ.ศ. ๒๕๒๒ บัญญัติว่าถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับให้ประกาศดังกล่าวเป็นอันยกเลิก และโดยที่สมควรห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในบริเวณดังกล่าวต่อไป เพื่อประโยชน์ในด้านการรักษาคุณภาพสิ่งแวดล้อมการผังเมือง และการอำนวยความสะดวกแก่การจราจร จึงจำเป็นต้องออกกฎกระทรวงนี้พรพิมล/พิมพ์๒๔ กุมภาพันธ์ ๒๕๔๘ฐิติพงษ์/พัชรินทร์/ตรวจ๒๒เมษายน ๒๕๔๘ปิติวรรณ/ปรับปรุง๑๐ กันยายน ๒๕๖๓อรญา/ตรวจ๔ มกราคม ๒๕๖๔[๑]ราชกิจจานุเบกษา เล่ม ๑๒๑/ตอนพิเศษ ๕๑ ก/หน้า ๑๖๐ (เล่มที่ ๑)/๓ กันยายน ๒๕๔๗